เจ้าหญิงคิโกะ พระชายาในเจ้าชายฟูมิฮิโตะ

เจ้าหญิงอากิชิโนะ มกุฎราชกุมารี (ญี่ปุ่น: 秋篠宮皇嗣妃殿下; โรมาจิ: "Akishino-no-Miya Kōshihi Denka"; อังกฤษ: Her Imperial Highness Crown Princess Akishino) ทรงดำรงพระอิสริยยศ "โคชิฮิ" หรือ มกุฎราชกุมารี (พระวรชายาในมกุฎราชกุมาร) แห่งราชวงศ์ญี่ปุ่นอย่างเป็นทางการ เมื่อวันที่ 8 พฤศจิกายน พ.ศ. 2563 
ทรงเป็นพระวรชายาในเจ้าชายอากิชิโนะ มกุฎราชกุมาร ซึ่งเป็นพระราชอนุชาในจักรพรรดิพระองค์ปัจจุบัน (สมเด็จพระจักรพรรดินารูฮิโตะ) และทรงเป็นพระสุณิสาในสมเด็จพระจักรพรรดิพระเจ้าหลวงอากิฮิโตะ 
ทรงมีพระนามจริงว่า เจ้าหญิง "คิโกะ" ส่วนเจ้าหญิง "อากิชิโนะ" เป็นการออกพระนามตาม "มิยาโง" ของพระสวามี ซึ่งได้รับพระราชทานจากสมเด็จพระจักรพรรดิอากิฮิโตะ หลังจากการอภิเษกสมรส 
สัญลักษณ์ประจำพระองค์ ดอกไอริสเซโตซ่า 
ที่ประทับหลัก พระตำหนักอากิชิโนะ เขตพระราชฐานอากาซากะ  เขตมินาโตะ กรุงโตเกียว
พระประวัติ.
คิโกะ คาวาชิมะ.
คิโกะ คาวาชิมะ (ญี่ปุ่น: 川嶋紀子; โรมาจิ: "Kawashima Kiko") เกิดเมื่อวันที่ 11 กันยายน พ.ศ. 2509 (ปีโชวะที่ 41) ที่โรงพยาบาลไซเซไกชิซูโอกะ (静岡済生会総合病院) จังหวัดชิซูโอกะ เป็นธิดาของนายทัตสึฮิโกะ คาวาชิมะ และนางคาซูโยะ คาวาชิมะ
เนื่องจากนายทัตสึฮิโกะ คาวาชิมะ ผู้เป็นบิดาไปศึกษาต่อระดับบัณฑิตศึกษาในมหาวิทยาลัยเพนซิลเวเนีย รัฐเพนซิลเวเนีย สหรัฐอเมริกา จึงทำให้เธอต้องย้ายตามครอบครัวไปอาศัยที่สหรัฐอเมริกาด้วย
เดือนกันยายน พ.ศ. 2512 เธอเข้าศึกษาที่โรงเรียนโรสมอนต์ ทรินิตี้ สังกัดวิทยาลัยโรสมอนต์  รัฐเพนซิลเวเนีย สหรัฐอเมริกา ในช่วงเวลาเดียวกันนี้เธอก็สำเร็จการศึกษาจากโปรแกรมการศึกษาทางไกลสำหรับเด็กปฐมวัย (自由学園幼児生活団通信グループ) โรงเรียนจิยูกักกูเอน  กรุงโตเกียว 
เดือนกันยายน พ.ศ. 2513 เธอเข้าศึกษาระดับชั้นปฐมวัยที่โรงเรียนอนุบาลเซนต์แมรี่ ในรัฐเดียวกัน
เดือนกันยายน พ.ศ. 2514 เธอเข้าศึกษาระดับประถมศึกษาที่โรงเรียนประถมศึกษา Henry C. Lea  
พ.ศ. 2515 นายทัตสึฮิโกะ คาวาชิมะ ผู้เป็นบิดาได้รับตำแหน่งผู้ช่วยศาสตราจารย์ที่มหาวิทยาลัยกากูชูอิน  จึงทำให้ครอบครัวต้องย้ายกลับญี่ปุ่น ในช่วงเริ่มแรกเธอได้ไปพักอาศัยกับครอบครัวของทางฝั่งมารดา และเข้าศึกษาที่โรงเรียนประถมศึกษานากาดะ เทศบาลเมืองชิซูโอกะ  จังหวัดชิซูโอกะ
จากนั้นจึงย้ายมาพักอาศัยที่โตเกียว และเข้าศึกษาที่โรงเรียนประถมศึกษาวาเซดะ เขตชินจูกุ  กรุงโตเกียว 
เธอได้ย้ายไปศึกษาชั้นประถมศึกษาปีที่ 3 ที่โรงเรียนประถมศึกษาเมจิโระ เขตโทชิมะ  กรุงโตเกียว เนื่องจากใกล้ที่ทำงานของบิดา มหาวิทยาลัยกากูชูอิน มหาวิทยาลัยกากูชูอิน  
ชั้นประถมศึกษาปีที่ 4 เธอได้ย้ายเข้าศึกษาที่โรงเรียนประถมศึกษากากูชูอิน  กรุงโตเกียว ตามคำแนะนำของมารดา 
พ.ศ. 2519 นายทัตสึฮิโกะ คาวาชิมะ ผู้เป็นบิดาได้รับเชิญให้เป็นหัวหน้านักวิจัยที่สถาบันวิเคราะห์ระบบประยุกต์นานาชาติ  เมือง ประเทศออสเตรีย จึงทำให้ครอบครัวต้องทำการย้ายที่อยู่อีกครั้งไปยังประเทศออสเตรีย 
เดือนสิงหาคม พ.ศ. 2520 เธอเข้าศึกษาชั้นประถมศึกษาปีที่ 6 ที่โรงเรียน ซึ่งนอกจากที่เธอใช้ภาษาอังกฤษได้อย่างคล่องแคล่วแล้ว เธอยังมีการเรียนภาษาเยอรมันจนสามารถใช้สื่อสารในชีวิตประจำวันได้ 
เดือนกันยายน พ.ศ. 2522 เธอย้ายกลับไปศึกษาต่อที่ญี่ปุ่น ในระดับชั้นมัธยมศึกษาตอนต้นและมัธยมศึกษาตอนปลายที่โรงเรียนมัธยมหญิงกากูชูอิน  
พ.ศ. 2528 เธอเข้าศึกษาที่ภาควิชาจิตวิทยา คณะมนุษยศาสตร์ มหาวิทยาลัยกากูชูอิน 
เธอได้พบกับเจ้าชายอายะ (ฟูมิฮิโตะ) ครั้งแรกที่ร้านหนังสือของมหาวิทยาลัย เนื่องจากเธอทำงานพาร์ทไทม์ที่ร้าน ซึ่งเจ้าชายได้ชวนเธอเข้าชมรมวิจัยด้านธรรมชาติและวัฒนธรรมที่พระองค์ทรงเป็นผู้ก่อตั้ง จึงทำให้เธอและเจ้าชายมีโอกาสพบกันบ่อยครั้งและสนิทกันมากขึ้นผ่านกิจกรรมในชมรม
การเสกสมรส.
หลังจากที่เธอและเจ้าชายอายะ (ฟูมิฮิโตะ) เริ่มสนิทกันมากขึ้น เจ้าชายอายะ (ฟูมิฮิโตะ) ก็ได้มีการชวนเธอไปที่พระราชวังตั้งแต่ช่วงแรกๆที่สนิทกัน ทั้งมีการชวนเล่นเทนนิสประเภทคู่กับเจ้าชายอากิฮิโตะ มกุฎราชกุมารและเจ้าหญิงมิจิโกะ มกุฎราชกุมารี และชวนรับประทานของว่างด้วยกัน เพื่อให้เธอสามารถปรับตัวเข้ากับราชวงศ์ได้อย่างราบรื่น 
วันที่ 26 มิถุนายน พ.ศ. 2529 เจ้าชายอายะ (ฟูมิฮิโตะ) ทรงขอเธอแต่งงาน ซึ่งขณะนั้นเจ้าชายทรงมีพระชนมายุ 20 ชัณษา ส่วนเธอมีอายุ 19 ปี
เดือนมีนาคม พ.ศ. 2532 เธอจบการศึกษาระดับปริญญาตรี ภาควิชาจิตวิทยา คณะมนุษยศาสตร์ มหาวิทยาลัยกากูชูอิน 
วันที่ 26 สิงหาคม พ.ศ. 2532 มีข่าวรายงานออกมาว่าเธอและเจ้าชายอายะ (ฟูมิฮิโตะ) ทำการหมั้นกันอย่างไม่เป็นทางการ
วันที่ 12 กันยายน พ.ศ. 2532 สภาราชวงศ์ญี่ปุ่นอนุมัติการอภิเษกสมรส และในวันเดียวกันมีการจัดงานแถลงข่าวอย่างเป็นทางการและให้สื่อสัมภาษณ์ โดยเจ้าชายอายะ (ฟูมิฮิโตะ) กับนางสาวคิโกะ คาวาชิมะ ทรงให้สัมภาษณ์ว่าได้ทำการหมั้นอย่างไม่เป็นทางการเรียบร้อยแล้ว แต่ยังไม่สามารถทำพิธีตามธรรมเนียมราชวงศ์ได้ เนื่องจากในช่วงนั้นอยู่ในช่วงไว้อาลัยของจักรพรรดิโชวะ
หลังจากการแถลงข่าวว่าเธอหมั้นกับเจ้าชายอายะ (ฟูมิฮิโตะ) เธอก็ตกอยู่ในความสนใจของคนทั้งประเทศ ทุกการปรากฏตัวของเธอได้รับความสนใจจากประชาชน จนถึงขั้นเกิดปรากฏการณ์ "Kiko-Mania" กล่าวคือ มีเด็กหญิงสาวพากันตัดผมและยิ้มแบบสุภาพเลียนแบบเธอ, มีนายหน้าแนะนำให้คนลงทุนในบริษัทไข่มุก เพราะเธอสวมสร้อยไข่มุกในการแถลงข่าว เป็นต้น 
อีกทั้งเธอถูกตั้งฉายาว่าเป็น "เจ้าหญิงอพาร์ทเมนต์" (3LDKのプリンセス) เนื่องจากเธอพักอาศัยที่อพาร์ทเมนต์ของคณาจารย์ มหาวิทยาลัยกากูชูอิน  ตามสิทธิ์ของบิดา และอีกฉายาว่า "ซินเดอเรลล่ายุคใหม่ที่เกิดในครอบครัวธรรมดา" ถึงเธอจะเป็นสามัญชนที่อภิเษกสมรสกับราชวงศ์เหมือนกรณีของสมเด็จพระจักรพรรดินีมิจิโกะ แต่ที่แตกต่างคือเธอมาจากครอบครัวฐานะปานกลาง 
วันที่ 12 มกราคม พ.ศ. 2533 มีการจัดพิธี "โนไซ" (納采の儀) หรือพิธีหมั้นอย่างเป็นทางการตามธรรมเนียมราชวงศ์ ซึ่งจัดขึ้นหลังการไว้อาลัยของจักรพรรดิโชวะ
วันที่ 29 มิถุนายน พ.ศ. 2533 มีการจัดพิธีอภิเษกสมรส 
หลังจากการอภิเษกสมรส เจ้าชายอายะ (ฟูมิฮิโตะ) ทรงก่อตั้งมิยาเกะ (ราชวงศ์สาขา) ของพระองค์เองขึ้น และได้รับพระราชทานมิยาโง ว่า "อากิชิโนะ" จากสมเด็จพระจักรพรรดิอากิฮิโตะ โดยสำนักพระราชวังระบุพระนามในภาษาอังกฤษเป็น "His Imperial Highness Prince Akishino" หรือ "เจ้าชายอากิชิโนะ"
ส่วนนางสาวคิโกะ คาวาชิมะ ได้รับการสถาปนาอิสริยยศเป็น 文仁親王妃紀子殿下 ("Fumihito Shinnōhi Kiko Denka") โดยสำนักพระราชวังญี่ปุ่นระบุพระนามในภาษาอังกฤษเป็น "Her Imperial Highness Princess Akishino" หรือ "เจ้าหญิงอากิชิโนะ" ซึ่งถือว่าทรงเป็นพระบรมวงศานุวงศ์ของราชวงศ์ญี่ปุ่น ตามกฎหมายราชวงศ์ญี่ปุ่น พ.ศ. 2492 มาตราที่ 5
เจ้าหญิงอากิชิโนะ.
หลังการอภิเษกสมรสได้ไม่นาน เจ้าหญิงอากิชิโนะก็ได้ตั้งพระครรภ์ และทรงประสูติพระธิดาพระองค์แรก เจ้าหญิงมาโกะ ในวันที่ 23 ตุลาคม พ.ศ. 2534 ซึ่ง เจ้าหญิงมาโกะ ทรงเป็นพระราชนัดดาพระองค์แรกในสมเด็จพระจักรพรรดิอากิฮิโตะและสมเด็จพระจักรพรรดินีมิจิโกะ
วันที่ 29 ธันวาคม พ.ศ. 2537 เจ้าหญิงอากิชิโนะทรงประสูติพระธิดาพระองค์ที่สอง หรือ เจ้าหญิงคาโกะ
พ.ศ. 2538 ทรงสำเร็จการศึกษาระดับบัณฑิตศึกษา สาขาจิตวิทยา คณะมนุษยศาสตร์ มหาวิทยาลัยกากูชูอิน  ซึ่งเป็นส่วนแรกของการศึกษาระดับปริญญาเอกของพระองค์วันที่ 7 กุมภาพันธ์ พ.ศ. 2549 เจ้าหญิงอากิชิโนะทรงเข้ารับการอัลตราซาวด์ ณ พระราชวังที่ประทับ ผลการตรวจคือพบการเต้นของหัวใจทารกและได้รับการยืนยันว่าทรงพระครรภ์เป็นเวลา 6 สัปดาห์แล้ว โดยมีกำหนดการประสูติในเดือนกันยายน ซึ่งสำนักพระราชวังได้ออกประกาศอย่างเป็นทางการในวันที่ 24 กุมภาพันธ์ พ.ศ. 2549
วันที่ 12 กรกฎาคม พ.ศ. 2549 เจ้าหญิงอากิชิโนะทรงเข้ารับการตรวจพระครรภ์ ทราบผลว่ามีภาวะรกเกาะต่ำบางส่วน มีความเสี่ยงที่เลือดจะออกมากและประสูติก่อนกำหนด
วันที่ 6 กันยายน พ.ศ. 2549 เจ้าหญิงอากิชิโนะทรงประสูติพระโอรส เจ้าชายฮิซาฮิโตะ โดยวิธีการผ่าคลอด ซึ่งเป็นราชวงศ์ชายคนล่าสุดของราชวงศ์ญี่ปุ่นในรอบเกือบ 41 ปี โดยพระพลานามัยของทั้งเจ้าหญิงและพระโอรสนั้นสมบูรณ์ปลอดภัยดี
พ.ศ. 2552 สมาคมส่งเสริมวิชาการแห่งประเทศญี่ปุ่น  ได้จัดตั้งระบบ "特別研究員-RPD制度" ขึ้นเพื่อช่วยเหลือนักวิจัยหญิงที่ต้องหยุดการทำวิจัยเนื่องจากการคลอดบุตรหรือเลี้ยงดูบุตร สามารถกลับเข้าสู่วงการวิจัยได้อีกครั้ง ด้วยระบบนี้จึงทรงได้รับการแต่งตั้งเป็น "นักวิจัยกิตติมศักดิ์" และได้กลับมาการวิจัยอีกครั้ง ซึ่งมหาวิทยาลัยโอจาโนมิซุ  เป็นสถาบันที่รับรองการทำวิจัยของพระองค์ โดยทรงดำเนินการวิจัยเกี่ยวกับความรู้และพฤติกรรมที่เกี่ยวข้องกับวัณโรคจากมุมมองด้านจิตวิทยาสุขภาพ ด้วยสาเหตุนี้จึงทำให้พระองค์ทรงให้เจ้าชายฮิซาฮิโตะเข้าศึกษาระดับชั้นอนุบาล สังกัดมหาวิทยาลัยโอจาโนมิซุ  เนื่องจากเป็นโควตาของนักวิจัยหญิงที่ทำงานในสถาบัน 
พ.ศ. 2556 ทรงสำเร็จการศึกษาระดับปริญญาเอก สาขาจิตวิทยา คณะมนุษยศาสตร์ มมหาวิทยาลัยกากูชูอิน 
มกุฎราชกุมารี (พระวรชายาในมกุฎราชกุมาร).
วันที่ 1 พฤษภาคม พ.ศ. 2563 สมเด็จพระจักรพรรดินารูฮิโตะเสด็จขึ้นครองราชย์ 
ตามกฎหมายพิเศษว่าด้วยการสละราชสมบัติของสมเด็จพระจักรพรรดิ มีผลบังคับใช้เมื่อวันที่ 13 มิถุนายน พ.ศ. 2562 ได้ระบุในมาตรา 5 ว่า สำหรับพระบรมวงศานุวงศ์ที่มีสถานะเป็น "โคชิ" (รัชทายาท) ตามลำดับการสืบสันตติวงศ์ในมาตรา 2 ของกฎหมายราชวงศ์ญี่ปุ่น ให้ปฏิบัติตามแบบอย่างของอิสริยยศ "โคไตชิ" (มกุฎราชกุมาร)
ตามมาตรา 2 ของกฎหมายราชวงศ์ญี่ปุ่น เจ้าชายอากิชิโนะ พระสวามี ทรงเป็นรัชทายาทลำดับที่ 1 หรือมีสถานะเป็น "โคชิ" (รัชทายาท) ดังนั้นจากการประกาศใช้ของกฎหมายพิเศษ จึงทำให้พระองค์ดำรงอิสริยยศเทียบเท่า "โคไตชิ" (มกุฎราชกุมาร)
วันที่ 8 พฤศจิกายน พ.ศ. 2563 สำนักพระราชวังจัดพิธี "ริกโกชิ โนะ เร" (立皇嗣の礼) ซึ่งเป็นพิธีที่สมเด็จพระจักรพรรดินารูฮิโตะ ทรงสถาปนาอิสริยยศ "โคชิ" หรือมกุฎราชกุมารแห่งราชวงศ์ญี่ปุ่น ให้กับเจ้าชายอากิชิโนะ พระสวามี อย่างเป็นทางการ ดังนั้นพระนามเต็มของพระองค์จึงเปลี่ยนเป็น "秋篠宮皇嗣殿下" ("Akishino-no-Miya Kōshi Denka") โดยสำนักพระราชวังระบุพระนามในภาษาอังกฤษว่า "His Imperial Highness Crown Prince Akishino" หรือ "เจ้าชายอากิชิโนะ มกุฎราชกุมาร"
เจ้าหญิงอากิชิโนะ ก็ทรงได้รับการสถาปนาอิสริยยศเป็น "โคชิฮิ" หรือมกุฎราชกุมารี โดยมีพระนามเต็มว่า "秋篠宮皇嗣妃殿下" ("Akishino-no-Miya Kōshihi Denka") ซึ่งสำนักพระราชวังระบุพระนามในภาษาอังกฤษว่า "Her Imperial Highness Crown Princess Akishino" (เจ้าหญิงอากิชิโนะ มกุฎราชกุมารี)
พระกรณียกิจ.
พระนิพนธ์.
ทรงแปลหนังสือภาพในซีรีส์ "IT'S A WILDLIFE BUDDY" ซึ่งเขียนโดย Vicky Egan และวาดโดย Daniela De Luca ซึ่งทรงงานนี้ในช่วงเลี้ยงดูพระโอรส เจ้าชายฮิซาฮิโตะ หลังประสูติ